Manitue
భారత్‌లో ఫ్రాన్స్‌ ‘మనిటౌ విస్తరణ
హైదరాబాద్‌,జూన్‌ 13: అన్ని రకాల వాతావరణాల్లోను, అన్ని బౌగో ళిక ప్రాంతాల్లోను భారీ సామగ్రిని ఎత్తగలిగేనిర్మాణ, వ్యవసాయ, పారిశ్రామికరంగ యంత్రసామగ్రిని అందించే మనిటౌగ్రూప్‌ భారత్‌ లో భారీ విస్తరణకు శ్రీకారంచుట్టింది. ఫోర్క్‌ లిప్టులు, స్కిట్‌స్టీర్స్‌, ట్రాక్‌ లోడర్లు, ఆర్టిక్యూలేటెడ్‌ లోడర్లు, యాక్సెస్‌ ప్లాట్‌ఫమ్‌, ట్రక్‌మౌంటెడ్‌ ఫోర్క్‌లిఫ్ట్‌లు, గోదాముల యంత్రసామగ్రి వంటివి చేపట్టింది. కీలకబ్రాండ్లుగా మనిటౌ, గెహల్‌, వేుస్తాంగ్‌ వంటి బ్రాడ్లు ఉన్నాయి. అంతర్జాతీయంగా 1400మందికిపైగా డీలర్లుతో కస్టమర్లకు ఉత్తమ సేవలందిస్తోందని కంపెనీ సిఇఒ మైఖేల్‌ డెనిస్‌ అన్నారు. అన్నిప్రాంతాల్లోను, అన్నిరకాల సీజన్లలో కూడాయంత్ర సామగ్రిసాయంతో నిర్మాణ, వ్యవసాయ పారిశ్రామిక రంగానికి తమ కంపెనీ ఇతోధిక సేవలందిస్తుందని అన్నారు. ఇటీవలే కంపెనీ టెరెక్స్‌ ఎక్విప్‌మెంట్‌ ప్రైవేట్‌ లిమిటెడ్‌ను కొనుగోలుచేసింది. ఫ్రాన్స్‌ కేంద్రంగా కార్యకలాపాలు సాగిస్తున్న మనిటౌ ఎక్విప్‌మెంట్‌ ఇండియా కేంద్ర కార్యాలయం గ్రేటర్‌ నోయిడాలో ఏర్పాటుచేసింది. 340కిపైగా మనిటౌ ఇంజినీరింగ్‌ ఉద్యోగులు రెండుదేశాలమధ్య పర స్పర సాంకేతిక సహకారం అందించుకుంటూ లక్ష్యాలను సాధిస్తున్నట్లు కంపెనీ సిఇఒ వివరించారు.